Държавен вестник, бр. 5, 2021 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  5
МИНИСТЕРСТВО 
НА ЗДРАВЕОПАЗВАНЕТО
НАРЕДБА № 5  
от 31 декември 2020 г. 
за утвърждаване на медицински стандарт 
„Детска хирургия“
Член единствен. С тази наредба се утвърж-
дава медицински стандарт по медицинската 
специалност „Детска хирургия“ съгласно 
приложението.
Преходни и заключителни разпоредби
§ 1. Лечебните заведения привеждат дей-
ността си в съответствие с тази наредба в срок 
до 6 месеца от влизането є в сила.
§ 2. Наредбата се издава на основание 
чл. 6, ал. 1 от Закона за лечебните заведения.
Министър:  
Костадин Ангелов
Приложение  
към член единствен
МЕДИЦИНСКИ СТАНДАРТ 
„ДЕТСКА ХИРУРГИЯ“
I. Основна характеристика на медицин­
ската специалност
1. Дефиниция, основни цели и задачи на 
клиничната специалност.
1.1. Детската хирургия обхваща познанието, 
техническите умения и преценката, необходи-
ми за адекватната диагностика и лечение на 
всички хирургични заболявания, при които 
по консервативен и/или оперативен път се 
провежда лечение на лица от 0 до 18-годишна 
възраст.
1.2.1. Детската хирургия изисква задъл-
бочени познания по анатомия и физиология 
съобразно развитието на детския организъм, 
образна диагностика, органна функционална 
диагностика, инвазивни изследвания, предопе-
ративна оценка, оценка на риска, интензивни 
грижи, следоперативни и рехабилитационни 
грижи, хирургия, травматология, онкология 
и трансплантология. 
1.2.2. Детската хирургия се основава на 
адекватна диагностика и лечение на хирур-
гичните болести на покривните тъкани и 
органите на главата и лицето, на гръден кош 
(вкл. млечна жлеза), гръдна кухина и шия, 
покривните тъкани, на органите в коремната 
кухина, на ендокринните органи, на ретропе-
ритонеалното пространство, на половите ор-
гани и на крайниците, като включва всички 
открити, ендоскопски и видеоасистирани 
оперативни намеси и манипулации при лица 
от 0 до 18-годишна възраст. 
1.3. Лечение и диагностика в областта на 
детската хирургия се извършва в следните 
лечебни заведения:
1.3.1. Лечебни заведения за извънболнична 
помощ:
1.3.1.1. Амбулатория за специализирана 
медицинска помощ – индивидуална и групо-
ва практика за специализирана медицинска 
помощ по хирургия и детска хирургия, ме-
дицински център, медико-дентален център, 
диагностично-консултативен център.
1.3.2. Лечебни заведения за болнична по-
мощ – болници за активно лечение.
1.4. Извънболничната и болничната помощ 
в областта на детската хирургия се основава 
на адекватна диагностика и лечение на хи-
рургичните болести във възрастта от 0 до 18 
години и се осъществява в обем, гарантиращ 
качественото лечение на пациентите.
1.4.1. Болничната помощ в областта на 
детската хирургия се осъществява в клиника/
отделение с обособени операционни зали (зона, 
блок) и от квалифициран персонал. Видът на 
структурата се определя от:
1.4.1.1. обема на извършваната хирургична 
дейност по специалността „Детска хирургия“;
1.4.1.2. обема и вида на осъществяваните 
медицински дейности от лечебното заведение;
1.4.1.3. наличната медицинска апаратура и 
техническо оборудване;
1.4.1.4. наличие на специалисти и условия 
за формиране на интердисциплинарни екипи.
1.5. Основен метод на лечение е оператив-
ният. Операцията е процедура, извършвана с 
лечебна цел, свързана с нарушаване целостта 
на кожата или покривните лигавици и при-
лежащите тъкани и органи и представлява 
последователност от действия с цел спасяване 
живота на пациента или неговото излекуване, 
като цялостно лечение или етап от комплексно 
такова. Тя включва, без да изчерпва напълно:
1.5.1. обработка на оперативна рана;
1.5.2. отстраняване на:
1.5.2.1. течни колекции: под конвенциона-
лен и под ехографски контрол;
1.5.2.2. туморни формации: по конвенцио-
нален, ендоскопски (бронхоскопски, гастро-
скопски или колоноскопски, уретероскопски), 
торакоскопски и лапароскопски път;
1.5.2.3. частично или цялостно отстраня-
ване на орган или крайник при формации, 
възпалителни и други заболявания; по кон-
венционален, ендоскопски (бронхоскопски, 
гастроскопски, колоноскопски, уретероскоп-
ски), торакоскопски и лапароскопски път;
1.5.2.4. дефекти – вродени или придобити, 
или коригиране на дефекти – по конвенцио-
нален, ендоскопски (бронхоскопски, гастро-
скопски или колоноскопски, уретероскопски), 
торакоскопски и лапароскопски път;
1.5.2.5. възстановяване, вкл. пластично, 
целостта на увредени тъкани, структури и 
органи – по конвенционален, ендоскопски 
(бронхоскопски, гастроскопски или коло-
носкопски, уретероскопски), торакоскопски 
и лапароскопски път.